b'\n_START_ARTICLE_\nVannlungesnegler\n_START_SECTION_\nUtseende\n_START_PARAGRAPH_\nVannlungesnegler har to tentakler (ett par) og \xc3\xb8ynene er plassert ved basis av tentaklene. Det finnes blant annet landlungesnegler som lever i sv\xc3\xa6rt fuktige milj\xc3\xb8er, men de kan skilles ut ved at de har fire (to par) tentakler._NEWLINE_Hos vannlungesnegler er skallet synlig, enkelte arter har et lite flatt skiveformet skall, noen slikt som skivesneglene, mens andre har et mer avlangt skall med form som en topplue.\n_START_SECTION_\nLevevis\n_START_PARAGRAPH_\nVannlungesneglene beiter p\xc3\xa5 alger p\xc3\xa5 planter og stein. Snegler i vann er f\xc3\xb8de for fisk og fugler._NEWLINE_Vannlungesnegler legger egg i lange eggkapsler omgitt av gel\xc3\xa9 og festet til steiner og planter. Snegler d\xc3\xb8r ofte like etter parring og egglegging._NEWLINE_De aller fleste vannlungesnegler lever i ferskvann, men familiegruppene Siphonariidae og Trimusculidae skiller seg fra de andreog finnes i tidevannsonen langs havstrender (sj\xc3\xb8vann)._NEWLINE_Familiegruppen Amphibolidae skiller seg ut fra alle andre, da den eneste arten i gruppen, Amphibola crenata, mangler et operculum. Den lever p\xc3\xa5 strender langs havet, h\xc3\xb8yt i tidevannsonen.'